VIIENDA KOOSSEISU

OTSUS

Haapsalu,			28. september 2007 nr 
									Eelnõu

Vara võõrandamine otsustuskorras
(Õhtu kallas 17, Haapsalu)

Võttes aluseks üürnike avaldused, Haapsalu Linnavalitsuse 10.01.2007 korraldusega nr 8 moodustatud eluasemekomisjoni 19.06.2007 otsuse nr 4 ja erastatavate eluruumide hindamise komisjoni otsuse alusel koostatud korteriomandite hindamise aktid ning juhindudes eluruumide erastamise seaduse § 22 lg 12, Haapsalu Linnavolikogu 30.05.1997 määrusega nr 8 kinnitatud “Linnavara võõrandamise kord” p 15.4, kohaliku omavalitsuse korralduse seaduse § 6 lg 1, § 22 lg 1 p 37, Haapsalu põhimääruse § 12 lg 1 p 43, § 54 lg 3 ning haldusmenetluse seadusest, Haapsalu Linnavolikogu otsustab:

1.	Müüa üürnikele üürilepingutega koormatud korteriomandid asukohaga Õhtu kallas 17-1 ja Õhtu kallas 17-3, Haapsalu, Läänemaa (kinnistu andmed: katastriüksuse nr 18301:006:0021, katastriüksuse pindalaga 725 m2, maa sihtotstarbega väikeelamumaa ja maa maksustamishinnaga 87 000 Eesti krooni) alljärgnevalt:

1.1	563/1192 mõttelist osa maatükist ja ehitistest ning reaalosana korter nr 1, üldpindalaga 105,0 m2 (kinnistusregistriosa nr 2377532), hinnaga 44 816 (nelikümmend neli tuhat kaheksasada kuusteist) Eesti krooni Valentina Ignatjeva´le.
1.2	395/1192 mõttelist osa maatükist ja ehitistest ning reaalosana korter nr 3, üldpindalaga 39,5 m2 (kinnistusregistriosa nr 2377732), hinnaga 31 407 (kolmkümmend üks tuhat nelisada seitse) Eesti krooni Roland Kärmet´ile.

2. Korteriomandi ostuhind Eesti kroonides tuleb punktides 1.1 – 1.2 nimetatud Ostjatel tasuda ja kanda hiljemalt korteriomandi ostu-müügilepingu sõlmimise päevale eelnevaks päevaks Haapsalu Linnavalitsuse pangakontole 10602002431007 SEB Eesti Ühispangas või notari deposiitkontole või esitada panga kinnitus, milles pank kohustub ostuhinna tasuma 3 (kolme) pangapäeva jooksul peale ostu-müügilepingu sõlmimist. Korteriomandi notariaalne ostu-müügileping tuleb Ostjatel sõlmida 6 (kuue) kuu jooksul otsuse Ostjatele teatavakstegemisest, s.t 6 (kuue) kuu jooksul otsuse kättesaamise päevale järgnevast päevast arvates. Nimetatud tähtaja jooksul korteriomandi ostu-müügilepingu mittesõlmimisel otsuse p 1.1 – 1.2 nimetatud Ostjate poolt kuulub otsus Haapsalu Linnavolikogu poolt osaliselt või tervikuna kehtetuks tunnistamisele vastava otsuse tegemise teel.

3.	Notaritasu korteriomandi ostu-müügilepingu vormistamise eest maksavad korteriomandi Ostjad.

4.	Volitada Haapsalu linna nimel ostu-müügilepingutele alla kirjutama maaregistri spetsialist Marju Kohtring.

5.	Linnavolikogu kantseleil korraldada otsusest väljakirjutuste tegemine vastavalt Ostjate arvule selliselt, et igale Ostjale saab teatavaks teha ainult teda puudutava otsuse osa. Ostjaid teavitada Ostjale väljakirjutuse koopia väljastamisega posti teel tähtkirjaga.

6.	Otsus jõustub teatavakstegemisest.

7.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Arder Väli
Volikogu esimees

SELETUSKIRI
Eelnõule „Vara võõrandamine otsustuskorras (Õhtu kallas 17, Haapsalu)“

Haapsalu Linnavalitsus jätkab 2005. aastal alustatud korteriomandite võõrandamise protsessi üürnikele. Korteriomandi hindamisel on võetud aluseks hoone kulumist iseloomustav koefitsient, korteri erastamisaegne baashind 300 kr/m2 ja kehtiv maa maksustamishind.
Üks korteriomand (nr 2) jääb käesoleval ajal linna omandisse.

Linnavalitsus teeb ettepaneku eelnõu otsusena vastu võtta.

Märt Maiste
Aselinnapea